
1. Sunt bucuros să fiu aici cu voi pentru a reflecta asupra valorii și asupra 
semnificației doctrinei sociale a Bisericii, participând la acest important Inter- 
national Symposium „Humans and Market”, promovat de Institutul Teologic 
din laşi, care, în mod lăudabil, s-a îngrijit şi de traducerea în limba română a 
Compendiului de doctrină socială a Bisericii, publicat de Consiliul Pontifical 
pentru Dreptate şi Pace în octombrie 2004, din însărcinarea neuitatului Sluji- 
tor al lui Dumnezeu Ioan Paul al II-lea. Mulţumesc din inimă tuturor partici- 
panţilor la acest simpozion, ilustrelor autorităţi religioase şi civile prezente, 
celor care aşteaptă de la acest simpozion lumină și forță pentru a realiza în 
România o societate marcată de un umanism integral şi solidar. De fapt, Com- 
pendiul de doctrină socială a Bisericii a fost redactat cu această intenţie precisă: 
să lumineze viaţa socială a oamenilor şi a popoarelor cu lumina evangheliei, 
având conştiinţa că această lumină este un factor determinant al dezvoltării 
lor depline şi autentice. 


Compendiul de doctrină socială a Bisericii schiţează un cadru unitar al acelui 
corpus doctrinal al învăţăturii sociale catolice şi prezintă 


într-o formă completă şi sistematică, deşi într-o manieră sintetică, învățătura so- 
cială, care este rodul reflecției înțelepte magisteriale şi expresia angajării constante 
a Bisericii în fidelitatea față de harul răscumpărării lui Cristos şi în grija plină de 
iubire față de destinele umanității’. 


În celebra Predică de pe Munte (cf. Mt 5-7), Isus îi defineşte pe discipolii săi 
drept sare a pământului şi lumină a lumii (ct. Mt 5,13-16). Sarea şi lumina 
trimit imediat la ceea ce trebuie să fie sărat şi la ceea ce este luminat: sarea şi 
lumina au ca scop să dea gust şi să lumineze. Pământul care trebuie făcut gus- 
tos şi lumea care trebuie luminată sunt, conform metaforei lui Isus, pământul 


! CONSILIUL PONTIFICAL PENTRU DREPTATE ŞI PACE, Compendiu de doctrină socială a 
Bisericii, 8. 

şi lumea oamenilor. Oamenilor care locuiesc pe pământ şi în lume le este 
adresată mărturia creştinilor: „Aşa să lumineze lumina voastră înaintea oa- 
menilor, încât ei să vadă faptele voastre bune şi să-l preamărească pe Tatăl 
vostru cel din ceruri” (Mt 5,16). Compendiul de doctrină socială a Bisericii se 
plasează pe linia acestei învățături evanghelice ca un instrument pe care Bise- 
rica actuală a voit să-l ofere creştinilor ca să fie tot mai mult sare a pământului 
şi lumină a lumii. 


2. De ce s-a simţit nevoia de a publica un Compendiu de doctrină socială? 
În general, se simte necesitatea de a elabora un compendiu atunci când mate- 
ria referitoare la un aspect al ştiinţei a ajuns la o extensiune deosebită şi citito- 
rul nespecializat riscă să n-o poată cunoaște fie tocmai din cauza extinderii, fie 
din cauza complexităţii. Doctrina socială a Bisericii a început cu enciclica lui 
Leon al XIII-lea Rerum novarum (1891) şi în decursul secolului al XX-lea s-a 
îmbogăţit, graţie intervențiilor magisteriale care tratau chestiunile sociale cele 
mai acute. Cu trecerea timpului, ea a asumat și un nou statut: s-a ridicat la 
nivelul de teologie morală, în timp ce la începuturile sale se plasa în mod pre- 
valent pe versantul filozofiei morale. Trecerea a avut loc în mod oficial cu en- 
ciclica Sollicitudo rei socialis (1987). Constatarea trecerii este foarte prezentă 
în Compendiu, care a dat doctrinei sociale o omogenitate epistemologică ce nu 
poate fi întâlnită mereu în diferitele documente care s-au succedat pe durata 
aproape a unui secol?. Documentul asumă o viziune articulată a datului natu- 
ral (care trimite la rațiune) şi a celui supranatural (care trimite la credință), în 
care primul găseşte împlinire în al doilea, care, la rândul său, îl păzește pe pri- 
mul“. Prin urmare, Compendiul 


2 În Sollicitudo rei socialis se afirmă: „Ea [doctrina socială] este formularea exactă a rezul- 
tatelor unei reflecții atente privind complexa realitate a existenței omului, în societate și în 
contextul internaţional, în lumina credinţei şi a tradiţiei bisericeşti. Scopul său principal este 
acela de a interpreta astfel de realități, examinând aici conformitatea sau divergența față de 
liniile învăţăturii Evangheliei privind omul şi chemarea sa pământească şi transcendentă; prin 
urmare, scopul este de a orienta comportamentul creştin. De aceea, doctrina socială este de 
natură teologică şi în mod deosebit de natură teologico-orală” (nr. 41; textul este preluat la nr. 
72 din Compendiu). 

3 Însuşi Compendiul aminteşte că doctrina socială s-a format în timp şi nu a fost gândită 
de la început ca un sistem organic (cf. nr. 72). 

+ În acest sens, Compendiul scrie: „Inteligența credinței include raţiunea prin care ea, pe 
cât posibil, explică şi înţelege adevărul revelat şi-l integrează cu adevărul despre natura umană, 
aşa cum este exprimat în planul divin al creaţiei” (nr. 75). 

se prezintă ca un instrument pentru discernământul moral şi pastoral al eveni- 
mentelor complexe ce caracterizează timpurile noastre; ca un ghid care să inspire, 
la nivel individual şi colectiv, comportamente şi alegeri care să permită tuturor să 
privească spre viitor cu încredere şi speranţă; ca un ajutor pentru credincioși pri- 
vind învăţătura Bisericii în domeniul moralității sociale?. 


Dacă ar fi vorba numai de a urmări discernământul pastoral, s-ar putea 
considera Compendiul utilizabil numai la nivel intrabisericesc. În schimb, e 
vorba de a favoriza şi a ajuta şi discernământul moral, şi asta îi priveşte pe toţi, 
deoarece nu există viață socială și politică ce să poată face abstracție de morală, 
adică de respectarea nu numai a principiilor, dar, mai ales, a persoanelor umane, 
pentru care este funcțională şi afirmarea principiilor. 


3. În lumina relaţiei dintre fides et ratio, este rezolvată şi chestiunea legitimi- 
tății unei intervenţii a Bisericii în chestiunile sociale; în faţa unei laicități greşit 
înțelese, conform căreia credinţa nu ar trebui să intre în viaţa publică pentru 
că aceasta este a tuturor, se reafirmă că Biserica preţuieşte nu atât tehnicile prin 
care se rezolvă problemele sociale, cât, mai ales, persoana umană în toate di- 
mensiunile sale, pe care Biserica o cunoaște în structura ei definitivă, aceea pe 
care însuși Dumnezeu a stabilit-o. Acel mai mult pe care Biserica îl cunoaşte 
grație Revelaţiei lui Dumnezeu şi paradigmei umanului, constituit de Isus 
Cristos, devine criteriu de evaluare a practicilor sociale și politice şi chiar de 
orientare a acelorași practici. Compendiul se sprijină pe toată această convin- 
gere puternică. În virtutea revelaţiei lui Dumnezeu, nimeni nu cunoaşte ade- 
vărul persoanei umane ca Biserica şi deci nimeni nu este în măsură s-o apere 
ca Biserica: doctrina socială are acest scop fundamental. 


4. Compendiul subliniază că doctrina socială se plasează în inima misiunii 
evanghelizatoare a Bisericii. El ilustrează, mai ales în capitolul al doilea, carac- 
terul ecleziologic al acestei doctrine, adică relaţia ei cu misiunea Bisericii, cu 
evanghelizarea şi cu vestirea mântuirii creştine în realitățile vremelnice. Misi- 
unea de slujire a lumii proprie Bisericii, care constă în a fi semn de unitate a 
întregului neam omenesc şi sacrament de mântuire, cuprinde, de fapt, printre 


5 CONSILIUL PONTIFICAL PENTRU DREPTATE ŞI PACE, Compendiu de doctrină socială a 
Bisericii, 10. 

$ „Doctrina socială este o cunoaștere luminată de credinţă care — tocmai de aceea - expri- 
mă o mai mare capacitate de înțelegere” (Compendiu, nr. 75). 

instrumentele sale, şi doctrina socială”. Faptul că Compendiul evidenţiază pla- 
sarea doctrinei sociale în cadrul misiunii proprii a Bisericii, pe de o parte, ne 
induce să nu considerăm doctrina socială ca ceva adăugat sau colateral vieții 
creştine, pe de altă parte, ne ajută să înțelegem că ea aparţine unui subiect 
comunitar. De fapt, subiectul adecvat naturii doctrinei sociale nu este altcineva 
decât întreaga comunitate bisericească. Toate acestea sunt bine clarificate de 
Compendiu: 


Doctrina socială aparține Bisericii, pentru că Biserica este subiectul care o elaborează, 
o răspândește şi o învaţă. Ea nu este prerogativa unei părți componente a trupului 
bisericesc, ci a întregii comunități: este expresia modului în care Biserica înțelege 
societatea şi a punctului de vedere pe care-l are față de structurile şi schimbările 
acesteia. Întreaga comunitate eclezială — preoţi, călugări şi laici — ia parte la con- 
stituirea doctrinei sociale, conform diferitelor ei datorii, carisme şi slujiri:. 


5. Toate învăţăturile din Compendiu primesc formă şi inspiraţie de la cari- 
tate, nu numai acelea care cultivă relațiile scurte - contactul direct, afectiv, cu 
alții —, ci, mai ales, acelea care cultivă relațiile lungi - cele mijlocite de institu- 
tiile politice şi economice care trimit îndeosebi la angajarea socială şi politică. 
Porunca nouă a iubirii mă invită, pe de o parte, să regăsesc chipul autentic al 
celuilalt/celeilalte în necunoscutul care trăieşte lângă mine; pe de altă parte, 
mă stimulează să devin aproapele, prin intermediul instituţiilor politice şi 
economice, chiar şi pentru cei care vor rămâne necunoscuți. S-ar putea citi 
acest dublu aspect al iubirii creştine, direct personal şi mijlocit instituțional, în 
parabola Samariteanului milostiv (cf. Lc 10,30-37). Caritatea direct personală 
este scoasă în evidenţă de grija extremă cu care protagonistul se apropie de 
omul rănit pe drum. Relatarea subliniază asta încetinind ritmul până la perce- 
perea fiecărei acțiuni: „A venit lângă el şi, văzându-l, i s-a făcut milă. Apropi- 
indu-se, i-a legat rănile, turnând untdelemn şi vin...” (Le 10,33-34). Faptul de 
a deveni aproapele Samariteanului milostiv nu se epuizează însă în contactul 


7 Cf. IOAN PAUL AL II-LEA, Sollicitudo rei socialis, nr. 41. Despre conexiunea intimă dintre 
doctrina socială şi misiunea Bisericii tratează exact un pasaj vestit din Centesimus annus. În 
paragraful 54 din Enciclică, loan Paul al II-lea afirma că „doctrina socială are în sine valoarea 
unui instrument de evanghelizare: ca atare, îl vestește pe Dumnezeu şi misterul de mântuire 
în Cristos oricărui om şi, pentru acelaşi motiv, îl revelează omului pe el însuşi. În această lu- 
mină şi numai în această lumină se ocupă de celelalte”. Doctrina socială se interesează de 
proiectul lui Dumnezeu cu privire la om: dacă se ocupă de muncă, economie, politică, pace, 
ea face asta din punctul de vedere al vestirii creştine a mântuirii. 

8 CONSILIUL PONTIFICAL PENTRU DREPTATE ŞI PACE, Compendiu de doctrină socială a 
Bisericii, 79. 

direct cu cel nenorocit, ci se prelungeşte dincolo de prezența sa fizică, prin 
hangiul) şi alocarea de resurse economice corespunzătoare (cei doi dinari). E 
vorba de caritatea socială și politică, descrisă de Compendiu cu următoarele 
cuvinte: 


Aproapele, care trebuie iubit, se prezintă „în societate” în atât de multe aspecte 
încât a-l iubi în mod real, a-i veni în ajutor în necesităţile şi nevoile sale, ar putea 
însemna şi altceva decât binele care i s-ar face doar la nivel interindividual: a-l iubi 
pe plan social înseamnă a folosi mijloacele sociale în funcție de situația dată pentru 
a-i îmbunătăți viaţa sau pentru a elimina acei factori sociali care au cauzat necazul 
său. Fără îndoială că lucrarea milostivirii cu care se răspunde aici și acum la o 
nevoie reală şi urgentă a aproapelui este un act de caritate, dar este un act indis- 
pensabil de caritate angajarea menită să organizeze și să structureze societatea aşa 
încât aproapele să nu fie nevoit să trăiască în mizerie, mai ales când aceasta devine 
situația în care se află un mare număr de persoane şi chiar popoare întregi, situaţie 
ce astăzi atinge proporţiile unei adevărate şi proprii problematici sociale mondiale?. 


6. Înscrierea iubirii creştine în interiorul relaţiilor sociale, mai ales în cele 
mijlocite de instituţiile politice şi economice, poate conta pe experiența gene- 
raţiilor precedente de creştini, interpretată cu autoritate de magisteriul Bisericii. 
Acest patrimoniu de principii şi indicaţii, mai ales în documentele pontifilor 
din ultimele două secole, este indicat cu numele de doctrina socială a Bisericii, 
prezentată în mod organic de Compendiu. Nucleul central al acestei doctrine, 
constituit din adevărurile fundamentale de antropologie şi etică creştină, care 
corespund imaginii revelate a omului, nu este nici un apel generic la fraterni- 
tate, nici un proiect global rezolutiv în maniera ideologiilor, ci o orientare 
precisă care indică direcţia corectă a unui drum menit să realizeze un uma- 
nism integral și solidar. În această perspectivă, în doctrina socială pot fi găsite 
câteva principii fundamentale care trebuie plasate în centrul operei pastorale 
de evanghelizare a socialului. Ele orientează transcrierea poruncii iubirii creş- 
tine în dreptate socială autentică. Sunt principiile primatului și demnității per- 
soanei, al binelui comun, al solidarităţii şi al subsidiarităţii. 


a) Primatul şi demnitatea persoanei. La rădăcina doctrinei sociale se află 
principiul primatului şi demnităţii persoanei. El derivă din faptul că persoana 


? CONSILIUL PONTIFICAL PENTRU DREPTATE ŞI PACE, Compendiu de doctrină socială a 
Bisericii, 208. 

umană, în calitate de „centru și culme a tot ceea ce există pe pământ” ™, este 
„principiu, subiect şi scop al tuturor instituţiilor sociale”"!. Din primatul per- 
soanei față de societate derivă că „respectarea persoanei umane... este un cri- 
teriu fundamental, aproape un pilastru fundamental, pentru structurarea so- 
cietăţii înseşi, societatea având în întregime ca scop persoana”!?. Respectarea 
persoanei se traduce în practică în apărarea şi în promovarea drepturilor 
umane - universale, inviolabile şi inalienabile - care, deşi trebuie să fie preci- 
zate pe baza condiţiilor istorice, economice şi culturale, constituie totuşi un 
criteriu important pentru angajarea socială şi politică. 


Între cele principale trebuie amintit: dreptul la viață, din care face parte integrantă 
dreptul de a creşte în sânul mamei după zămislire; dreptul de a trăi într-o familie 
unită şi într-un ambient moral, favorabil dezvoltării propriei personalităţi; dreptul 
de a-şi dezvolta inteligența şi libertatea în căutarea şi cunoașterea adevărului; 
dreptul de a participa la muncă pentru a valorifica bunurile pământului şi a-şi 
dobândi astfel cele necesare traiului pentru sine şi pentru ai săi; dreptul de a înte- 
meia în mod liber o familie, de acceptare şi educare a copiilor, prin exercitarea 
responsabilă a sexualităţii. Izvor şi sinteză a acestor drepturi este, într-un anume 
sens, libertatea religioasă, înțeleasă ca drept de a trăi în adevărul propriei credințe 
şi în conformitate cu demnitatea transcendentă a persoanei proprii”. 


b) Principiul binelui comun. Exigenţa de a respecta drepturile fundamentale 
ale persoanei se traduce, la nivel social, în promovarea principiului binelui 
comun. De fapt, toate şi fiecare persoană care constituie o societate cer cu 
același titlu respectarea demnităţii lor. În accepțiunea propusă de Compendiu, 
binele comun 


nu constă în simpla sumă a bunurilor particulare ale fiecărui subiect din corpul 
social. Ca bine al tuturor şi al fiecăruia în parte, este şi rămâne comun, pentru că 
este indivizibil şi pentru că doar împreună poate fi dobândit, poate creşte şi poate 
fi păstrat, chiar şi în perspectiva viitorului'“. 


Principiul primatului şi demnităţii persoanei, dezvoltat conform principiului 
binelui comun, exclude două concepţii nepotrivite ale omului în societate: 
concepția individualistă, prin care fiecare om este un grăunte de nisip despărțit 


10 JOAN PAUL AL II-LEA, Christifideles laici, 37. 

1! CONCILIUL AL II-LEA DIN VATICAN, Gaudium et spes, 25. 

12 JOAN PAUL AL II-LEA, Christifideles laici, 39. 

15 IOAN PAUL AL II-LEA, Centesimus annus, 47. 

14 CONSILIUL PONTIFICAL PENTRU DREPTATE ŞI PACE, Compendiu de doctrină socială a 
Bisericii, 164. 

de ceilalți, şi concepția colectivistă, prin care omul este o moleculă amestecată 
în organismul social: 


Persoana nu poate fi concepută niciodată doar ca o individualitate absolută, con- 
struită de la sine și pe sine, ca și cum caracteristicile sale proprii nu ar depinde de 
alții, ci numai de sine. Şi nici nu poate fi concepută ca o simplă celulă a unui orga- 
nism în care să-i revină cel mult un rol funcțional din cadrul unui sistem”. 


Cele două concepţii nepotrivite ale omului în societate dau naştere la viziuni 
la fel de nepotrivite despre conducerea politică şi despre regimul economic. 
Individualismului îi corespund contractualismul în politică şi capitalismul li- 
beralist în economie. Colectivismului îi corespund totalitarismul în politică şi 
comunismul total în economie. Deşi principiul binelui comun permite în mod 
negativ să se excludă forme politice şi economice care nu respectă persoana, 
nu poate să fie în mod pozitiv determinat imediat, din moment ce figura sa 
istorică completă trebuie refăcută încontinuu, în funcţie de exigenţele libertă- 
ţii şi solidarității. Cu toate acestea, în măsura în care cere să fie respectată 
demnitatea persoanei, binele comun pune puterii politice şi distribuirii eco- 
nomice câteva criterii obligatorii: 

- cu referință la politică, binele comun cere pentru toți dreptul şi obligaţia 
de participare, iar pentru cel care îndeplinește rolul autorităţii, să o exercite în 
logica slujirii; 

- cu referinţă la economie, binele comun reclamă destinația universală a 
bunurilor, principiu care, deşi nu se opune dreptului la proprietate privată, 
nu-l recunoaşte ca absolut şi de neatins, ci îl consideră ca un mijloc în vederea 
scopului. Compendiul afirmă că 


destinaţia universală a bunurilor aduce cu sine limitări în privinţa folosirii lor de 
către proprietarii legitimi. Persoana particulară nu poate acționa fără a se gândi la 
consecinţele folosirii propriilor resurse, ci, dincolo de utilizarea personală şi fami- 
lială, trebuie să ţină cont şi de binele comun. De aici rezultă obligaţia din partea 
proprietarilor să nu ţină nefolosite bunurile deţinute, ci să le dea pentru o activi- 
tate productivă şi chiar să le încredinţeze celor care au dorinţa și capacitatea de a 
le supune unui proces de producție". 


15 CONSILIUL PONTIFICAL PENTRU DREPTATE ŞI PACE, Compendiu de doctrină socială a 
Bisericii, 125. 

16 CONSILIUL PONTIFICAL PENTRU DREPTATE ŞI PACE, Compendiu de doctrină socială a 
Bisericii, 178. 

c) Principiul de solidaritate. Dimensiunea socială nativă şi structurală a 
persoanei dă naştere societăţii la diferitele sale niveluri, de la comunităţile cele 
mai restrânse, cum sunt familia, rudenia, domeniul prieteniilor, până la for- 
maţiuni mai largi, cum ar fi corpurile intermediare, oraşul, națiunea, organi- 
zaţiile internaţionale. Societatea, la nivelurile sale mai strict interpersonale ca 
şi la cele mai larg instituţionale, pentru a evita să se sfâşie în conflictualitatea 
inevitabilă datorată pluralismului intereselor individuale, trebuie să se inspire 
din principiul de solidaritate. 


Solidaritatea... nu este un sentiment de vagă compasiune sau de superficială îndu- 
ioşare din cauza suferințelor atâtor persoane, apropiate sau îndepărtate. Din contră, 
este determinarea fermă şi perseverentă de a se angaja pentru binele comun: adică 
pentru binele tuturor şi al fiecăruia, pentru că toți suntem cu adevărat responsa- 
bili față de toți”. 


d) Principiul de subsidiaritate. Pentru ca solidaritatea reciprocă în vederea 
binelui comun să respecte demnitatea fiecărei persoane, ea va trebui exercitată 
conform principiului de subsidiaritate, formulat astfel în Quadragesimo anno: 


Precum nu e învoit a lua de la un individ ceea ce el poate îndeplini cu forța şi is- 
cusința proprie şi a încredința unei comunităţi, tot aşa, e nedrept a pune în mâinile 
unei societăți mai mari sau mai înalte ceea ce poate face o comunitate mai mică şi 
inferioară’. 


Dacă în sens pozitiv subsidiaritatea comportă ajutorul (subsidium) societă- 
ţilor mai mari în termeni de susținere, promovare şi dezvoltare, în sens nega- 
tiv, ea le impune să se abțină acolo unde intervenţia ar mortifica inițiativa li- 
beră şi responsabilă a societăților mai mici, adică a societăţii civile şi a corpu- 
rilor sale intermediare. 


Concluzie 


7. Dragi prieteni, mă apropii de concluzii punând în legătură Compendiul 
cu prima enciclică a Sfântului Părinte Benedict al XVI-lea. De fapt, chiar în 
inima enciclicei Deus caritas est - în special, în paragrafele 26-29 — este plasată 
doctrina socială a Bisericii, amintită în mod expres în paragraful 27 şi în des- 
făşurarea sa istorică de la Rerum novarum la Centesimus annus. În afară de 
asta, în acelaşi loc se aminteşte de publicarea Compendiului de doctrină socială 


17 JOAN PAUL AL II-LEA, Sollicitudo rei socialis, 38. 
15 Pius AL XI-LEA, Scris. enc. Quadragesimo anno, 80. 

a Bisericii, care a „prezentat în mod organic” întreaga învățătură socială a Bi- 
sericii. Deci se poate spune că enciclica primeşte în ea nu numai vreun aspect 
al doctrinei sociale, ci întregul magisteriu social modern al Bisericii. Doctrina 
socială este plasată înlăuntrul - şi nu la marginea - vestirii creştine că Dumne- 
zeu este iubire. Deci doctrina socială este legată în mod organic de caritatea 
care, ca virtute teologală, este însăşi viața divină ce hrăneşte Biserica în slujirea 
lumii, iar ca virtute umană este acea prietenie socială și civilă fără de care le- 
găturile comunitare dintre oameni slăbesc şi şovăie. Enciclica vesteşte carita- 
tea ca însăşi esenţa lui Dumnezeu şi tocmai pentru aceasta nu neglijează să ia 
în considerare aspectele umane şi sociale ale iubirii, care sunt luminate și pu- 
rificate de acea lumină. În cadrul acestui dialog dintre divin şi uman se plasează 
doctrina socială a Bisericii, care trebuie să apeleze încontinuu la caritatea vieţii 
divine şi, în același timp, să se aplece cu iubire asupra nevoilor umanității. 


Legătura dintre doctrina socială a Bisericii şi caritate este deci foarte intimă. 
Această doctrină este slujire adusă fiecărei persoane cunoscute şi iubite în pli- 
nătatea vocației sale şi are ca scop grija şi responsabilitatea față de omul încre- 
dințat Bisericii de Cristos însuși. De altfel, legătura originară a doctrinei sociale 
a Bisericii cu caritatea lui Dumnezeu sau cu Dumnezeu care este caritate — se 
află în faptul decisiv şi esenţial că această doctrină „proclamă adevărul despre 
Cristos, despre ea însăşi şi despre om” (Sollicitudo rei socialis, nr. 41) şi inima 
acestei vestiri este că Dumnezeu este iubire. Nu întâmplător, Compendiul de 
doctrină socială a Bisericii începe tocmai cu primul capitol intitulat Planul de 
iubire a lui Dumnezeu față de omenire şi se termină cu concluzia Pentru o civi- 
lizaţie a iubirii. 


